CELEX: 62015CN0202
Language: el
Date: 2015-04-29 00:00:00
Title: Υπόθεση C-202/15: Αίτηση προδικαστικής αποφάσεως την οποία υπέβαλε η Commissione Tributaria Regionale di Milano (Ιταλία) στις 29 Απριλίου 2015 — Agenzia delle Entrate — Direzione Regionale Lombardia Ufficio Contenzioso κατά H3 g SpA

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/2
            
         Αίτηση προδικαστικής αποφάσεως την οποία υπέβαλε η Commissione Tributaria Regionale di Milano (Ιταλία) στις 29 Απριλίου 2015 — Agenzia delle Entrate — Direzione Regionale Lombardia Ufficio Contenzioso κατά H3 g SpA
   (Υπόθεση C-202/15)
   (2015/C 262/03)
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale di Milano
   
      Διάδικοι στην υπόθεση της κύριας δίκης
   
   
      Εκκαλούσα: Agenzia delle Entrate — Direzione Regionale Lombardia Ufficio Contenzioso
   
      Εφεσίβλητη: H3 g SpA
   
      Προδικαστικά ερωτήματα
   
   
               1)
            
            
               Δεδομένου ότι ο Ιταλός νομοθέτης άσκησε την ευχέρεια που προβλέπεται από τα άρθρα 90, παράγραφος 2, και 185, παράγραφος 2, δεύτερο εδάφιο, της οδηγίας 2006/112/ΕΚ (1) (και, πριν από την έκδοσή της, από τα άρθρα 11, Γ, παράγραφος 1, στοιχείο β', δεύτερη περίοδος, της οδηγίας 77/388/ΕΟΚ (2)) και αφορά τη μείωση της βάσεως επιβολής του φόρου και τον διακανονισμό του ΦΠΑ, που έπληξε τις φορολογητέες πράξεις, σε περίπτωση ολικής ή μερικής μη καταβολής της αντιπαροχής που συμφωνήθηκε από τα μέρη, συνάδει με τις αρχές της αναλογικότητας και της αποτελεσματικότητας, τις οποίες εγγυάται η ΣΛΕΕ, και με την αρχή της ουδετερότητας που διέπει την εφαρμογή του ΦΠΑ, η επιβολή ορίων καθιστώντων αδύνατη ή υπερβολικά δυσχερή για τον υποκείμενο στον φόρο την ανάκτηση του φόρου ο οποίος αφορά την αντιπαροχή που έμεινε εν όλω ή εν μέρει απλήρωτη;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, είναι συμβατή με τις πιο πάνω αρχές διάταξη –όπως το άρθρο 26, παράγραφος 2, του προεδρικού διατάγματος 633/1972– η οποία, κατά την πρακτική των φορολογικών αρχών του κράτους μέλους της Ένωσης, εξαρτά το δικαίωμα ανακτήσεως του φόρου από την απόδειξη της προηγούμενης μη τελεσφορήσεως μέσων εκτελέσεως ή διαδικασιών συλλογικής ικανοποιήσεως πιστωτών, ακόμη και όταν τέτοιες ενέργειες εύλογα είναι αντιοικονομικές λόγω του ύψους της απαιτήσεως, της προοπτικής εισπράξεώς της και του κόστους των μέσων εκτελέσεως ή των διαδικασιών συλλογικής ικανοποιήσεως πιστωτών;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE L 347, σ. 1).
   
      (2)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).